**DĖL ROKIŠKIO SENAMIESČIO PROGIMNAZIJOS STRUKTŪROS PERTVARKYMO**

2018 m. balandžio 27 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 21 punktu, Lietuvos Respublikos švietimo įstatymo 44 straipsnio 4 dalimi, Mokyklų, vykdančių formaliojo švietimo programas, tinklo kūrimo taisyklėmis, patvirtintomis Lietuvos Respublikos Vyriausybės 2011 m. birželio 29 d. nutarimu Nr. 768, Rokiškio rajono savivaldybės bendrojo ugdymo mokyklų tinklo pertvarkos 2016–2020 metų bendruoju planu (aktuali redakcija), patvirtintu Rokiškio rajono savivaldybės tarybos 2016 m. balandžio 29 d. sprendimu Nr. TS-108, Rokiškio rajono savivaldybės tarybos 2018 m. kovo 23 d. Nr. TS-70 „Dėl sutikimo reorganizuoti Rokiškio r. Kriaunų pagrindinę mokyklą“, Rokiškio rajono savivaldybės taryba n u s p r e n d ž i a:

1. Pertvarkyti nuo 2018 m. rugpjūčio 31 d. Rokiškio Senamiesčio progimnazijos struktūrą ir įsteigti Kriaunų ikimokyklinio ir pradinio ugdymo skyrių, kuris vykdys ikimokyklinio, priešmokyklinio ir pradinio ugdymo programas.

2. Nustatyti, kad Rokiškio rajono savivaldybės administracijos Švietimo skyrius yra atsakingas už šio sprendimo įgyvendinimą.

Šis sprendimas per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui adresu Respublikos g. 62, Panevėžys, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Rita Elmonienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL ROKIŠKIO SENAMIESČIO PROGIMNAZIJOS STRUKTŪROS PERTVARKYMO“**

**AIŠKINAMASIS RAŠTAS**

**Parengto sprendimo projekto tikslai ir uždaviniai.**

Sprendimo projekto tikslas ir uždaviniai – pertvarkyti Rokiškio Senamiesčio progimnazijos struktūrą.

**Šiuo metu esantis teisinis reglamentavimas.**

Lietuvos Respublikos vietos savivaldos įstatymas, Lietuvos Respublikos švietimo įstatymas, Mokyklų, vykdančių formaliojo švietimo programas, tinklo kūrimo taisyklės, patvirtintos Lietuvos Respublikos Vyriausybės 2011 m. birželio 29 d. nutarimu Nr. 768, Rokiškio rajono savivaldybės bendrojo ugdymo mokyklų tinklo pertvarkos 2016–2020 metų bendrasis planas (aktuali redakcija).

**Sprendimo projekto esmė.**

Rokiškio rajono savivaldybės bendrojo ugdymo mokyklų tinklo pertvarkos 2016–2020 metų bendrajame plane (aktuali redakcija) numatyta nuo 2018 m. rugpjūčio 31 d. pertvarkyti Rokiškio Senamiesčio progimnazijos struktūrą todėl, kad reorganizuojama Rokiškio r. Kriaunų pagrindinė mokykla, prijungiant ją prie progimnazijos kaip ikimokyklinio ir pradinio ugdymo skyrių. Rokiškio Senamiesčio progimnazijos struktūra pertvarkoma – įsteigiamas Kriaunų ikimokyklinio ir pradinio ugdymo skyrius, kuris vykdys ikimokyklinio, priešmokyklinio ir pradinio ugdymo programas. Šis progimnazijos struktūros pertvarkymas vykdomas Kriaunų mokyklos bendruomenės pageidavimu ir susitarimu, kad 5–8 kl. mokiniai po Kriaunų pagrindinės mokyklos reorganizavimo tęstų mokymąsi Rokiškio Senamiesčio progimnazijoje, o pagrindinio ugdymo programą baigusieji – Rokiškio Juozo Tumo-Vaižganto gimnazijoje.

**Galimos pasekmės, priėmus siūlomą tarybos sprendimo projektą:**

**teigiamos** – Rokiškio rajono savivaldybės bendrojo ugdymo mokyklų tinklo pertvarkos 2016–2020 metų bendrojo plano įgyvendinimas (aktuali redakcija); Rokiškio r. Kriaunų pagrindinės mokyklos perduotų funkcijų vykdymo užtikrinimas;

**neigiamos** – nenumatyta.

**Kokia sprendimo nauda Rokiškio rajono gyventojams.**

Rokiškio rajono savivaldybės bendrojo ugdymo mokyklų tinklo pertvarkos 2016–2020 metų bendrojo plano įgyvendinimas (aktuali redakcija), atsižvelgiant į vietos bendruomenių poreikius ir lūkesčius.

**Finansavimo šaltiniai ir lėšų poreikis**.

Sprendimui įgyvendinti papildomų savivaldybės lėšų nereikės.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas**.

Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Švietimo skyriaus vedėjo pavaduotoja Rita Elmonienė